Derek Prince'i Teenistus
Pilguheit tulevikku - 1
Osa 2/3
Sõnum Jeremija 30:3 on selline: "Sest vaata, päevad tulevad,
ütleb Issand, mil ma pööran oma Iisraeli ja Juuda rahva vangipõlve,
ütleb Issand, ja ma toon nad tagasi maale,
mille ma andsin nende vanemaile, ja nad pärivad selle."
Nagu varem mainisin, vaid üks maa vastab sellele kirjeldusele -
Iisrael ja Issand ütleb, et aegade lõpul
toob Ta Juudi rahva tagasi oma maale ja nad pärivad selle.
Ükskõik, mis Yasser Arafat ütleb või ÜRO või Ameerika valitsus.
Lõpptulemus on see, et nad pärivad selle.
Jumalal on õigus ja ülejäänud eksivad, kui nad nõus pole.
Olles tutvustanud sündmust, kus juudid naasevad oma maale
pärast 19 sajandit eemalolekut, hoiatab Jumal selle eest,
mis toimuma hakkab.
"Ja need on sõnad, mis Issand ütles Iisraeli ja Juuda kohta:
"Me oleme kuulnud hirmukisa; on kartus, aga mitte rahu."
Teisisõnu, Iisraeli tagasitulekule ei järgne koheselt rahu,
vaid just vastupidi.
Iisraeli on olnud iseseisev riik 45 aastat (lindistatud 1993. a),
neil pole kuu aegagi rahu olnud.
Nii et peate nõustuma - Piibel on täpne.
"Küsige ometi ja vaadake: kas meesterahvas sünnitab?
Mispärast ma näen iga meest käed puusas nagu sünnitajal naisel,
ja mispärast on kõik näod muutunud kahvatuks?"
Issand ütleb, et midagi nii hirmsat ja kohutavat hakkab juhtuma,
et isegi mehed kahvatuvad ja käituvad kui sünnitajad naised.
Edasi: "Häda! Sest see päev on suur, sellesarnast ei ole."
See on erakordne aeg Iisraeli ajaloos.
Sellist aega pole varem olnud ja kunagi ei tule ka.
Siis öeldakse: "See on Jaakobile ahastuse aeg.."
Või Jaakobi viletsuse aeg.
Kuid ärge viimast lauset tähele panemata jätke.
"..aga ta (Jaakob) päästetakse sellest."
Mitte selle eest, vaid selle läbi.
See on väga selge ettekuulutus erakordsest viletsuseajast,
mis Juudi rahvast pärast oma maale naasmist ees ootab.
Mõned teist ei paista enam nii rõõmsad.
Nüüd vaatame suurimat Heebrea prohvetit, ta nimi on?
Jeshua.
Pidage meeles, et Jeesus polnud vaid Õpetaja, Karjane või Päästja,
Ta oli ka prohvet, suurim kõigist prohvetitest.
Matteuse 24, mis on Ta viimane prohvetlik sõnum, antud Õlimäel,
toob Jeesus välja rea sündmusi, mis juhtuma hakkavad.
Võtmesõna selle peatüki mõistmiseks on sõna "siis",
see esineb seal 9 korda.
Eelmises põlvkonnas oli suur juudist usklik nimega Meyer Pearlman,
kes õppis prohvetlust.
Enamasti on juutidel selgem arusaamine prohvetlusest
kui enamusel mitte-juutidel, kui just Jumal neid aidanud pole.
Ta ütles: kui tahad uurida mõnda prohveteeringut,
siis see on otsekui keha luudest kokkupanemine.
Kui tahad, et see välja tuleks, pead alustama keha õigest osast,
milleks on selgroog.
Ära alusta vasaku jala varbaga, see ei näita sugugi,
kuhu ülejäänud osad käivad, kui aga selgrooga alustad,
siis kõik teised osad asetuvad mingil kujul selgroo külge.
Siis ta ütles: piibelliku ettekuulutuste selgrooks on
Matteuse 24 - see on mulle aastaid hindamatuks abiks olnud.
Kui tahad prohveteeringuid uurida, alusta selgrooga.
Uuri põhjalikult, mida Jeesus Matteuse 24 õpetas,
mis on paralleelselt ka Luuka 21 ja Markuse 13 -
need on sama jutluse kolm versiooni.
Meie vaatame Matteuse 24.
Kirjakoht, mida olen juba mitu korda maininud, Matteuse 24:14,
on Jeesuse vastuseks, mis on Ta tagasituleku peamiseks märgiks.
Siin ütleb: "Ja seda Kuningriigi evangeeliumi
kuulutatakse kogu ilmamaale, tunnistuseks kõigile rahvastele,
ja siis tuleb lõpp."
See on väga lai vaatenurk - Kuningriigi evangeelium
kõigile rahvastele kogu maailmas.
Salmis 15 toimub täielik tähelepanukeskme muutus,
lausa drastiline.
See on täpselt sama Roomlastele 11:25-26:
"..kuni paganate täiskogus on sisse astunud,
ja nõnda pääseb lõpuks kogu Iisrael."
Matteuse 24:14 keskendub kõigile mittejuutidele,
kes täisarvus sisse tulevad.
Matteuse 24:15 muudab täielikult tähelepanu keskme
suunates selle tillukesele maalapile Vahemere idakaldal ja
ühele linnale - Jeruusalemmale.
See on täpselt võrreldav salmide üleminekuga Roomlastele 11:25-26.
Kõigepealt kogu maailm, kõik rahvad ja
seejärel Jumala viimane tähelepanu keskpunkt on Iisraelil.
Nüüd loen need sõnad ja selgitan neid:
"Kui te siis näete pühakojas seisvat hävituse koletist,
millest prohvet Taaniel on rääkinud - lugeja mõtelgu sellele!"
Teisisõnu, see võib poliitiliselt ohtlik olla,
kui see isik tuvastataks, see võib põhjustada tagakiusu
ja seda poleks vaja.
Annan oma otsekohese arvamuse: püha koht on templiala -
üks koht maa peal, mille Jumal spetsiaalselt eraldas
oma elukohaks ja auhiilguseks.
Hävituse koletis - usun, et see on mingi konkreetne märk,
ja see võib mitmeti ilmneda, et antikristus on nüüd võimu haaranud
ja ennast Jumalaks tunnistanud.
Ta nõuab kõigilt täielikku allumist ja ülistust.
See osutub suurimaks kriisiks ortodoksetele juutidele,
sest üks põhjus, miks nad Jeesust omaks ei võta,
on see, et Jeesus on vaid inimene, mitte Jumal
ja nad kummardavad ainult Jumalat.
Nüüd seisavad nad silmitsi inimesega, kes ütleb,
et ta on Jumal ja kes teda ei kummarda, sureb.
Usun, et Jumal on selle nii korraldanud,
sest ortodoksed juudid on sunnitud selle teemaga tegelema.
Nüüd ütleb Jeesus, siin on ka järgmine "siis", salm 16:
"Siis need, kes on Juudamaal, põgenegu mägedesse."
Siin ei öelda "Läänekaldal", vaid "Juudamaal".
Tähelepanu on nüüd Jeruusalemmal ja väiksel maalapil nimega Juuda.
Siis räägib Ta tohutu pakilisusega: "Kes on katusel, ärgu tulgu alla
oma majast midagi võtma.."
Seal maailmaosas on majadel tasapinnalised katused ja
väga tihti on maja välisküljel trepp katusele.
Jeesus ütleb: kui oled katusel, tule mööda välist treppi alla ja põgene,
ära mine tagasi majja, sule pole selleks aega.
Siis Ta ütleb: "Kes on põllul, ärgu pöördugu tagasi võtma oma kuube!"
Jällegi tohutu pakilisus: pole aega minna riideid tooma, põgene!
Jeesus poleks saanud seda enam tõsisemaks ega olulisemaks muuta.
"Aga häda neile, kes on lapseootel, ja neile, kes imetavad neil päevil!"
Väga loogiline - lapseootel või imetaval naisel oleks väga raske
sellist põgenemist ette võtta.
"Aga palvetage, et teie põgenemine ei juhtuks talvel ega hingamispäeval."
See on väga selge näide, kui tähtis on prohveteeringuid tunda.
Sest kui leiad end selles olukorras, siis tavapäraselt paluksid:
Issand, tee nii, et me ei peaks põgenema.
Kuid Jeesus ütleb, et seda võimalust pole,
te peate põgenema, kuid te saate palvetada,
et te ei peaks põgenema talvel ega hingamispäeval.
See on väike näide sellest, kui oluline on ettekuulutusi tunda.
Väga tihti inimesed paluvad asju, mis on väljaspool
Jumala ilmutatud tahtest.
Miks oli oluline, et see ei juhtuks hingamispäeval?
See on ka huvitav, sest elasin seal maal,
kui see oli veel Briti mandaadi all, 4 aastat.
Ja poleks mingit tähtsust olnud, kui inimesed oleksid pidanud
sabati ajal põgenema.
Aga Iisraeli riigi loomisest alates peetakse sabatit
täiesti erandliku päevana ja
väga tugevalt piiratakse enamust ühistransporti.
Seega kui inimesed püüavad põgeneda sabati ajal,
oleks neil mitmeid takistusi ja nad torkaksid eriliselt silma.
Jeesus ütleb: palvetage, et see ei saaks probleemiks.
Kuid Ta ei ütle: palvetage, et te ei peaks põgenema,
põgenema peate, aga tehke seda võimalikult kiiresti.
Näete, kui oluline on selle aja inimestel prohveteeringuid mõista.
Ma ei ütle, et keegi teist sel ajal seal on, kui kes teab.
Salm 21: "Sest siis on nii suur ahistus, millist pole olnud
maailma algusest kuni praeguse ajani ega tule enam iial."
Jällegi ütleb Jeesus, et tuleb erakordne viletuseaeg,
midagi sarnast pole iial varem toimunud ega juhtu ka tulevikus.
See on otseselt seotud sündmustega Iisraeli riigis ja
Jeruusalemma piirkonnaga.
Ta jätkab: "Ja kui nende päevade arvu ei kahandataks,
siis ei pääseks ükski.." Inimkond hukkuks.
Üks teadlane ütles mulle hiljuti: maa peal on praegusel hetkel
piisavalt tuumarelvastust, et hävitada kogu inimkond 250 korda.
Inimesed naersid kunagi selle väite peale, et ükski ei jääks ellu.
Tänapäeval on see ähvardav reaalsus.
Ma ei ütle, et tuumasõda tuleb, ütlen vaid,
et see on teaduslik fakt.
"..aga valitute pärast kahandatakse neid päevi."
Nende pärast, kelle Jumal on valinud.
Sa tõesti ei mõista enne piibellikke prohveteeringuid,
kuni mõistad, et Jumalal on oma väljavalitud.
Inimestele see ei meeldi, kuid Jumalat see ei muuda.
Humanistid on tugevalt selle vastu, kuid Jumal ei arutanud seda nendega.
Näete, et sõna "valitud" kasutatakse selles peatükis kaks korda.
Mõnes mõttes on Jumala peamine hool kõige selle keskel nende suhtes,
keda Ta on endale valinud.
Enamus kaasaaegseid kristlasi eksivad selles, nad ütlevad:
mina valisin Jeesuse. Ei valinud, Jeesus valis sinu.
Jeesus ütles oma jüngritele: teie ei valinud mind,
mina valisin teid.
Oleme nagu inimesed, kes usuvad, et Päike pöörleb ümber Maa.
Arvame, et meie oleme Maa ja kõik keerleb meie ümber,
kuid see pole nii.
Kõik pöörleb Päikese ümber, kelleks on Jeesus ja
meie peame selles suhtes oma koha võtma.
Üritan välja tuua, et tuleb häda, mida ei saa võrrelda
millegagi inimajaloos, sellist pole kunagi varem olnud
ega kunagi ei kordu ka.
Roomlastele 2:8-9 kirjeldab Paulus Jumala kohtumõistmise printsiipi:
"..viha ja raevu neile, kes on isemeelsed
ja tõele sõnakuulmatud, aga kuulekad ülekohtule."
Viha ja raevu - see on Jumala reaktsioon.
Ahistus ja kitsikus - see on Jumala reaktsiooni tagajärg.
"Ahistus ja kitsikus.." Kaks karmimat sõna kreeka keeles.
"..tuleb igale inimhingele, kes teeb kurja,
juudile esmalt ja siis kreeklasele (mittejuudile)."
Viletsus toimub korra järgi. Viletsus saab alguse juutidega
ja liigub edasi mittejuutide juurde.
See peaks olema ehmatamapanev meile, mittejuutidele.
Kui mõelda, mis holokausti ajal toimus,
maalib see kohutava pildi sellest, mis juhtub mittejuudi rahvastega.
Kaldun arvama, et olukord, mis areneb Ida-Euroopas ja Venemaal,
on selle põhimõtte realiseerumine.
Sest neis piirkondades oli antisemitism kõige enam levinud.
Usun, et nad lähevad Jumala kohtumõistva käe alla.
Selline pilt siis.
Vaatame Ilmutuse 7, seal on veel üks kirjakoht,
mis viitab ilmselgelt samale ajale.
Ilmutuse 7:13-14, Johannes nägi nägemust
tohutust inimhulgast, kes tuli Jumala trooni ette
palmioksad käes ja hüüdsid: pääste ja au Tallele.
Salm 13: "Üks vanematest kõneles ja ütles mulle:
"Need seal valgetes rüüdes - kes nad on ja kust nad tulid?""
Johannes andis väga targa vastuse: Ta ütles: "Mu isand, sina tead."
Ning ta ütles mulle: "Need on need, kes tulevad suurest viletsusest
ning on pesnud oma rüüd ja teinud need valgeks Talle veres."
Siin on jällegi see suur viletsus.
Old King James tõlge ütleb: "suur viletsus",
kuid täpsem tõlge ütleb: "see suur viletsus".
Näeme seda järgemööda Jeremija 30, Matteuse 24 ja Ilmutuse 7.
Kuigi see saab alguse juutidest, on selle lõplik mõju
siiski kõigil rahvastel.
Järgmine pilguheit on nimega pitseriga kinnitatud 144 tuhat.
Vaatame Ilmutuse 7:1-8.
Nende kahe loo otsene side ei ole selge,
need võivad toimuda samaaegselt või üks toimuda veidi varem.
Ilmutuse 7:1 ütleb Johannes: "Pärast seda ma nägin nelja inglit
seisvat ilmamaa neljal nurgal kinni pidamas ilmamaa nelja tuult,
et tuul ei puhuks ilmamaa peale ega mere peale ega ühegi puu peale."
Neli inglit hoidsid põgusat aega tagasi Jumala kohtumõistmist.
"Ja ma nägin teist inglit tulevat üles päevatõusu poolt,
temal oli elava Jumala pitsat ning ta hüüdis suure häälega
neile neljale inglile, kel oli lastud teha kahju ilmamaale ja merele:
"Ärge tehke kahju ilmamaale ega merele ega puudele,
enne kui me oleme pannud pitseri oma Jumala sulaste otsaesisele!""
Teisisõnu peab olema üks hulk pitseriga Jumala sulaseid,
enne kui see viletsus lõpuks alguse saab.
Johannes ütleb: "Ma kuulsin pitseriga märgitute arvu:
sada nelikümmend neli tuhat pitseriga märgitut
kõigist Iisraeli laste suguharudest."
Siis ta loetleb kaksteist suguharu, kaksteist tuhat igast suguharust.
Üks suguharu oli puudu, milline oli puudu?
Daani suguharu. Miks - selle üle võib spekuleerida,
kuid ma ei tee seda.
Usun, et seal ei saa olema 143 999 ega 144 001,
vaid neid saab olema 144 tuhat.
Usun, et Jumal on täpne.
Kui uurid asju, mida Jumal plaanib, on need tehtud ülima täpsusega.
Nii telgis kui Saalomoni templis iga mõõde oli täpselt paika pandud
ja midagi ei jäetud inimeste otsustada.
Mina usun, et see on Jumal, kes valitseb ajalugu.
Meil on siis 144 tuhat pitseriga kinnitatud iisraellast
ja siis on veel, mida hetkeks juba vaatasime, Ilmutuse 7:9:
"Pärast seda ma nägin, ennäe: suur rahvahulk,
keda ükski ei suutnud loendada, kõigist paganahõimudest ja
suguharudest ja rahvastest ja keeltest seisis trooni ees ning
Talle ees, valged rüüd üll ja palmioksad käes."
Pakun välja ühe selgituse: selle järjestuse tõttu,
milles neid sündmusi kirjeldatakse, usun, et Jumal päästab
144 tuhat noort Juudi meest ja saadab nad
kõigisse maailma maadesse.
Nende teenimise tulemuseks on rahvahulk,
keda ükski ei suuda loendada.
See on minu tõlgendus, sest usun, et Jumala plaan on alati
õnnistada mittejuute juutide läbi.
Oled kuulnud ütlemist, mida ütles üks eelmise sajandi juudist usklik:
Jumalal on kaks kohtumõistmise printsiipi:
Ta õnnistab mittejuute juutide läbi,
kuid mõistab juutide üle kohut mittejuutide läbi.
Kui vaatad ajalukku, siis on seda korduvalt juhtunud.
Vaatame Ilmutuse 14, see on 144 tuhande kõrgpunkt.
Johannes ütleb Ilmutuse 14:1: "Ma nägin, ennäe:
Tall seisis Siioni mäel ning koos temaga sada nelikümmend neli tuhat,
kelle otsaesisele oli kirjutatud tema nimi ja tema Isa nimi."
Kahtlemata on tegu 144 tuhandega, kes olid otsaesisel pitseriga kinnitatud.
Pitseriks on Isa, Jumala nimi ja Jeesuse, Messia nimi.
See on huvitav, sest üks Ilmutuse raamatu teemadest on
inimeste pitseriga kinnitamine.
Selleks on kaks allikat: üks on tõeline Messias,
teine on valemessias.
Tõelise Messia teenijatel on otsaesisel pitseriks
Isa ja Poja nimi.
Neil, kes on allutanud end valemessiale,
on pitseriks kas otsaesisel või käel tema nimi või number.
Ja tema numbrit teavad kõik - kuussada kuuskümmend kuus.
Mainin midagi möödaminnes, see on huvitav.
Nii kreeka kui heebrea keeles on tähestiku tähtedel
ka numbriline väärtus.
Võid kirjutada iga numbri ka tähtedena.
Mõtlesin endamisi: kui valemessial on kreeka keeles number 666,
siis mis on see tõelisel Messial?
Võtsin nime "Jeesus" kreeka keeles, kirjutasin selle vertikaalselt,
kirjutasin igale tähele vastava numbri ja liitsin kokku.
Teate, mis ma sain?
888.
See kinnitab mind, et olen õigel teel.
Sest see oleks küll hämmastav kokkusattumus,
kui see poleks Jumala poolt nii planeeritud.
Tahan öelda sellega, et Jumal kinnitab oma inimesi
pitseriga ainult otsaesisel.
Ta ootab vabatahtlikku, arusaavat alistumist.
Antikristus aga kinnitab nad pitseriga kas otsaesisel või käel.
Teisisõnu, kas nad tahavad ja saavad aru või mitte,
peaasi, et nad kuuletuvad, see on kõik, mis ta tahab.
Jumal ootab teadlikku koostööd ja alistumist.
Loeme edasi Ilmutuse 14:2: "Ja ma kuulsin häält taevast
otsekui suurte vete kohisemist ning nagu suure kõue mürisemist,
ning hääl, mida ma kuulsin, oli otsekui kandlemängijate hääl,
kes mängivad oma kandleid."
Mulle meeldib Old King James tõlge: kuulsin kandlemängijaid mängimas
oma kandleid.
Sel on oma mõju, kui seda kolm korda korratakse.
"Nad laulsid uut laulu trooni ees ning nende nelja olevuse ja
vanemate ees, ning keegi muu ei suutnud õppida seda laulu
kui vaid need sada nelikümmend neli tuhat, kes on ära ostetud ilmamaalt."
Mõistan seda nii, et nad olid täitnud oma maapealse ülesande
ja nad on taevas trooni ees.
Ja usun, et nad jõudsid sinna märtrisurma läbi.
Usun, et nad kõik andsid oma elu. See on minu arvamus.
Edasi öeldakse nende kohta: "Need on need,
kes ei ole endid rüvetanud naistega, nad on puhtad nagu neitsid.
Need on need, kes järgivad Talle, kuhu ta iganes läheb.
Need on inimeste seast ostetud esmaanniks Jumalale ja Tallele,
ning nende suust ei ole leitud valet, nad on laitmatud."
Pilt, mis siit tekib, on grupp noori mehi, ilmselt teismelisi,
võib-olla vanuses 15-18, sest siin ütleb:
nad ei ole rüvetanud end naistega.
Nad on end puhtana hoidnud.
Nad olid ka täiesti ausad - nende suus ei olnud valet.
Võin öelda, et peaksid väga kaua tänapäeva Iisraelis otsima,
et leida 144 tuhat, kes sellele kirjeldusele vastaksid.
Püha Vaim eraldab aina rohkem noori evangeeliumi kuulutama.
Hiinas on enamus edukatest evangelistidest alla 20aastased.
Räägitakse, et 25 tuhat hiinlast saab iga päev päästetud.
Mul on hea meel, et mul on ka väike osa selles,
sest usun, et see on seda väärt.
Näen pilti noortest Juudi poistest või meestest,
kes on Jumala poolt sõltumatult välja valitud ja
eraldatud tööks, milles oleks pidanud kogu Juudi rahvas osalema -
kuulutama head sõnumit Messiast.
See on mulle õnnistuseks.
Pärast seda ütleb Johannes: "Ma nägin teist inglit
keset taevast lendavat; sellel oli igavene evangeelium,
et kuulutada evangeeliumi neile, kes elavad ilmamaal.."
"Ja ta hüüdis suure häälega: "Kartke Jumalat ning ülistage teda."
Veel teine ingel järgnes talle, hüüdes: "Langenud, langenud on suur Paabel.."
Veel kolmas ingel järgnes neile, hüüdes suure häälega:
"Kui keegi kummardab metsalist ja tema kuju ning võtab tema märgi
oma otsaette või oma käe peale, siis ta saab juua Jumala raevu viina.."
Siis on seal hoiatus kohtumõistmise eest, mis tuleb kõigi peale,
kes metsalist kummardavad.
Kui soovite rohkem infot Derek Prince'i materjalide kohta UKs,
tellige DPM materjalide kataloog telefonil: +44 1462 492100
või külastage teenistuse kodulehte: www.dpmuk.org.
Tõlge: Riina Karik